கா. பொ. இரத்தினம்
{{Infobox MP
 | honorific-prefix =
 | name = கா. பொ. இரத்தினம்&lt;br&gt;K. P. Ratnam
 | honorific-suffix = &lt;br&gt;&lt;small&gt;[[இலங்கை நாடாளுமன்றம்|நா.உ]]&lt;/small&gt;
 | image = KPRathinam.jpg
 | constituency_MP1 = [[கிளிநொச்சி]]
 | parliament1 = இலங்கை
 | majority1 = 
 | predecessor1 = [[அ. சிவசுந்தரம்]], [[இலங்கைத் தமிழரசுக் கட்சி|இதக]]
 | successor1 = [[வி. ஆனந்தசங்கரி]], [[அகில இலங்கைத் தமிழ்க் காங்கிரஸ்|தகா]]
 | term_start1 = 1965
 | term_end1 = 1970
 | constituency_MP2 = [[ஊர்காவற்துறை]]
 | parliament2 = இலங்கை
 | majority2 = 
 | predecessor2 = [[வி. நவரத்தினம்]], (சுயேட்சை)
 | successor2 = 
 | term_start2 = 1970
 | term_end2 = 1983
 | birth_name =
 | birth_date = {{birth date|1914|03|10|df=yes}}
 | birth_place = [[வேலணை]], [[பிரித்தானிய இலங்கை|இலங்கை]]
 | death_date = {{death date and age|2010|12|20|1914|03|10|df=yes}}
 | death_place = [[கொழும்பு]], [[இலங்கை]]
 | citizenship =
 | nationality = 
 | party = [[இலங்கைத் தமிழரசுக் கட்சி]]
 | otherparty = [[தமிழர் விடுதலைக் கூட்டணி]]
 | spouse = சிந்தாமணி
 | partner =
 | relations =
 | children =நிமலன்
 | residence = 
 | alma_mater = [[லண்டன் பல்கலைக்கழகம்]]&lt;br&gt;[[சென்னைப் பல்கலைக்கழகம்]]
 | occupation = 
 | profession = ஆசிரியர்
 | religion = 
 | blank1= இனம்
 | data1= [[இலங்கைத் தமிழர்]]
 | signature =
 | website = 
 | footnotes =
 }}
 பண்டிதர் '''கார்த்திகேசு பொன்னம்பலம் இரத்தினம்''' (கா. பொ. இரத்தினம், [[மார்ச் 10]], [[1914]] - [[டிசம்பர் 20]], [[2010]]) ஈழத்துத் தமிழ் அறிஞரும், முன்னாள் நாடாளுமன்ற உறுப்பினரும் அரசியல்வாதியும் ஆவார். திருக்குறள் நெறி பரவப் பல்வேறு வழிகளில் பாடுபட்ட அறிஞர்களில் கா. பொ. இரத்தினம் குறிப்பிடத்தக்கவர். உலகத்தமிழ் மாநாடுகளுக்கு அடித்தளமான திருக்குறள் மாநாட்டை முதன் முதலில் நடத்தியவர்.
 
 ==வாழ்க்கைக் குறிப்பு==
 1914ஆம் ஆண்டு [[யாழ்ப்பாண மாவட்டம்]], [[வேலணை]]யில் பிறந்த இரத்தினம், [[கோப்பாய்]] ஆசிரியர் பயிற்சிக் கலாசாலை, [[அண்ணாமலைப் பல்கலைக்கழகம்]] என்பவற்றில் பயின்றார். [[1933]] இல் பண்டிதர் பட்டமும், [[1942]] இல் வித்துவான் பட்டமும் பெற்றார். [[1941]] ஆம் ஆண்டில் [[கோப்பாய்]] ஆசிரியர் பயிற்சிக் கல்லூரியில் உதவி ஆசிரியராகச் சேர்ந்தார். [[1943]] இல் பாடசாலைகளுக்கான ஆய்வு அலுவலராகப் பணியாற்றினார். [[1945]] முதல் [[1956]] வரை மகரகமை ஆசிரியர் பயிற்சிக் கல்லூரியில் தமிழ் ஆசிரியராகச் சேர்ந்தார். அதன் பின்னர் கொழும்பில் அரச கரும மொழிகள் திணைக்களத்தில் எட்டாண்டுகள் பணியாற்றி, தமிழ் வெளியீடுகளில் தமிழ் மொழி அமுலாக்கல் சீராக நடைபெற உதவினார். பின்னர் [[மலேயா]]ப் பல்கலைக்கழகத்தில் [[தனிநாயகம் அடிகள்|தனிநாயகம் அடிகளாரோடு]] இணைந்து பணியாற்றினார். 1952ம் ஆண்டு கொழும்பில் 'தமிழ்மறைக் கழகம்' என்னும் அமைப்பை ஏற்படுத்தி, அதன் மூலம் தமிழ்ப் பணிகளை ஆற்றி வந்தார்.
 
 1945 ஆம் ஆண்டில் லண்டன் பல்கலைக்கழகத்தில் இளங்கைலை (சிறப்பு)ப் பட்டமும், சென்னைப் பல்கலைக்கழகத்தில் 1952 ஆம் ஆண்டில் கீழைத்தேய மொழிகளில் முதுமாணிப் பட்டமும் பெற்றார்.
 
 ==அரசியலில்==
 [[1960]] ஆம் ஆண்டு முதல் [[இலங்கைத் தமிழரசுக் கட்சி]]யில் இணைந்து அரசியலில் ஈடுபட்டார். [[1965]] ஆம் ஆண்டு [[கிளிநொச்சி]]த் தேர்தல் தொகுதியிலும், [[1970]] ஆம் ஆண்டில் [[ஊர்காவற்துறை]]த் தேர்தல் தொகுதியிலும் தமிழரசுக் கட்சியின் சார்பில் போட்டியிட்டு வெற்றி பெற்றார். பின்னர் [[1977]] ஆம் ஆண்டுத் தேர்தலில் ஊர்காவற்துறைத் தொகுதியில் [[தமிழர் விடுதலைக் கூட்டணி]]யின் சார்பில் போட்டியிட்டு வெற்றி பெற்று நாடாளுமன்ற உறுப்பினராகத் தெரிவு செய்யப்பட்டார்.
 
 ==சமூகப் பணி==
 பல ஆண்டுகள் கொழும்புத் தமிழ்ச்சங்கத்தின் துணைத்தலைவராகவும் 1958-1959 காலப்பகுதியில் அதன் தலைவராகவும் 1973-1981 காலத்தில் துணைக் காப்பாளராகவும் இருந்து சங்கப் பணியாற்றினார். 1960 இல் தமிழ்ச்சங்கத்தால் வெளியிடப்பட்ட &quot;முருகு' என்ற இலக்கிய வெளியீட்டின் ஆசிரியராகவும் இருந்துள்ளார்.
 
 ==எழுதிய நூல்கள்==
 *தமிழ், இலக்கியம் கற்பித்தல்
 *தமிழ் உணர்ச்சி
 *உரை வண்ணம்
 *அன்புச் சோலை
 *காவியமணம்
 *இமயத்து உச்சியில்
 *தனி ஆட்சி
 *எழுத்தாளர் கல்கி
 *நினைவுத்திரைகள் (சுயசரிதை)
 *இலங்கையில் இன்பத் தமிழ்
 *தமிழ் மறை விருந்து
 *பச்சை மண்ணும் சுட்ட மண்ணும்
 *மனப்பால்
 *யாஅம் இரப்பவை (1987)
 
 ==பட்டங்களும் விருதுகளும்==
 கா. பொ. இரத்தினம் அவர்கள் 'தமிழ்மறைக் காவலர்', 'திருக்குறள் செல்வர்', 'குறள் ஆய்வுச் செம்மல்', 'செந்தமிழ்க் கலைமணி', 'உலகத் தமிழர் செம்மல்' ஆகிய பட்டங்களையும் பெற்றுள்ளார்.
 
 ==இறுதிக்காலம்==
 1983 ஆம் ஆண்டு [[கறுப்பு ஜூலை|இனக்கலவரத்தைத்]] தொடர்ந்து [[தமிழ்நாடு]] சென்று தங்கியிருந்த இவர், [[2003]] ஆம் ஆண்டு மீண்டும் [[கொழும்பு]] திரும்பி [[வெள்ளவத்தை]]யில் வசித்து வந்தார். 2010 டிசம்பர் 20 ஆம் நாள் கொழும்பில் தனது 96வது அகவையில் காலமானார்.
 
 ==வெளி இணைப்புகள்==
 *[http://www.noolaham.org/wiki/index.php?title=%E0%AE%A4%E0%AE%AE%E0%AE%BF%E0%AE%B4%E0%AF%8D_%E0%AE%89%E0%AE%A3%E0%AE%B0%E0%AF%8D%E0%AE%9A%E0%AF%8D%E0%AE%9A%E0%AE%BF தமிழ் உணர்ச்சி, கா.பொ.இரத்தினம்], நூலகம் திட்டத்தில்
 
 [[பகுப்பு:ஈழத்துத் தமிழறிஞர்கள்]]
 [[பகுப்பு:ஈழத்து எழுத்தாளர்கள்]]
 [[பகுப்பு:1914 பிறப்புகள்]]
 [[பகுப்பு:2010 இறப்புகள்]]
 [[பகுப்பு:யாழ்ப்பாணத்து நபர்கள்]]
 [[பகுப்பு:இலங்கைத் தமிழரசுக் கட்சி அரசியல்வாதிகள்]]
 [[பகுப்பு:இலங்கையின் 6வது நாடாளுமன்ற உறுப்பினர்கள்]]
 [[பகுப்பு:இலங்கையின் 7வது நாடாளுமன்ற உறுப்பினர்கள்]]
 [[பகுப்பு:இலங்கையின் 8வது நாடாளுமன்ற உறுப்பினர்கள்]]